αγαθαι τυχαι. επι των αιθαλεων κοσμιοντων τυχωνος τω πειθια διοτελιος τω ελυρω φαλακρω τω σωμενιος διοφαντω τω σωτοκυδιος εδοξε τοις κοσμοις και ται πολι ψαφιξαμενοις επειδη τας γενομενας περιστασιος περι τε ταν πολιν και το[ν] α[λλον] δαμον τυ[γ]χαν[ο]ντι τα[ν] πασα[ν] πεποιημενοι σπουδαν αμιων [α]ιτησαμενων δικαστας α τε των κνωσιων πολις και α τ[ω]ν λυττιω[ν] των τε ταν ανω πολιν οικ[ι]οντων και των ταν επι θαλασσαι οπαι τυχηι α ολα καταστασις τας προσ[-]-τιας σωτηριας και περι το[υ]των απεστηλαν αμειν δικαστα[ς] κνωσοθε[ν] μεν ευ[μ]η[λο]ν ---- ες δε τ[α]ς ανωθεν [π]ολεως λατων στασιος ες δε τας επι θαλασσαι αριστ[ι]αν μοννα ανδρας τος εδοκιμασαν υπαρχεν τας τε ιδιας πατριδος αξιος και τα[ς] αμας οιτινες παραγενομενοι και αναλαβοντες τα ολα των πραγματων διεφθαρμενα ταν τε κτησιων και των ποτ αλλαλος συναλλαγματων παντων εν ταραχαι τε και διχοστασιαι ται μεγισται κειμενων δια τε τας των θεων [ευ]μενειας και δια τας των ανδρων τουτων επιφαν[ει]ας και ας εποιησαντο παρακλησιος τυγχανομε[ν] τα μεν εκουσιως συλλελυμενοι τα δε δια τας το[υ]των προνοιας ανεκτημενοι τας τε ποτ αλλαλο[ς] εχθρας διαλελυμενοι δικαιον δ εστιν και καλως εχον τας τε αποστηλανσας πολεας και τος ελθ[ον]τας δικαστας ταις μεγισταις τιμαις στεφανωσ[αι] δεδοχθαι ανγραψαι ταν τε των κνωσιων πολιν και τα[ν] των λυττιων σωτηρας τε και [β]ο[α]θος και υπερμαχος τας αμας πολεος δια το εν τε τοις λοιποις πασι προστατην ει[κοτως] και δια το τοιουτος ανδρας αποστ[ηλαι ανγραψα]ι δε και τος προγεγρ[α]μ[μενος] ανδρας ευερ[γετ]ας τε κ[αι προξενος τας πολεος και αυτος] [και] τος τουτω[ν εκ]γονος ημεν τε α[υτοις πολι]τειαν τε και ενκτησιν και θνατων [και αθανα]των εν ται αμαι πολι και επει κα τις α[υτων πα]ραγενηται ες ταν αμαν πολιν ημεν [αυτωι] σιτησιν εν πρυτανειωι μετα των κοσ[μων] αγεν δε και ευαμερον τος κοσμος τος [αει κοσ]μιοντας κατ ενιαυτον εν ται εκται τω βακ[ινθιω] μηνος και δρομον και τας εταιρηας συ[ναγεν] οπαι και τοις επιγινομενοις υπ[αρχηι] ενγροφος α τε ταν πολεων και [των] ανδρων τουτων καλοκαγ[αθ]ια ο[μοιως] δε και α εξ αμιων γινομενα φιλα[νθρω]πος αποδοχα ες τος αμος ευε[ργε]τας και πολλοι τουτων μιμηται κ[αι ες] τον υστερον χρονον τας καλοκαγα[θιας] υπαρχωσιν στασαι δε και σταλ[αν] εν τωι επιφανεστατωι τοπωι τ[ας α]γορας. [-----------------] ανταχρ[--------------] -νον ουτε [------------] ω ουτε αλλ[------------] πολεμω τουτ[-----------] αι κατα πολεμον ---αλλ[--] πολε[--] αγ- κατα [-----] κατα γαν [και κατ]α θαλασσαν κατα δυναμ[ιν ------] [---]τ[-------------].
Crete, Ctr. — Malla — end 2nd c. BC
 end 2nd c. BC